1985 m. Kandidatų turnyras

1985 m. Kandidatų turnyras – aukščiausio lygio 1985 m. tarptautinis šachmatų turnyras plius atkrentamieji mačai, kurie išaiškino šachmatininką, kuris 1987 m. žaidė mačą dėl šachmatų pasaulio čempiono vardo su Gariu Kasparovu. Vyko 1985 m. spalio 12–lapkričio 3 d. Monpeljė. Turnyrą laimėjo: A. Jusupovas, R. Vaganianas, A. Sokolovas. Keturi geriausiai turnyre pasirodę šachmatininkai dėl pirmosios vietos žaidė papildomus atkrentamuosius mačus. Į finalinį mačą buvo įjungtas pasaulio čempionato revanšo mačą pralaimėjęs Anatolijus Karpovas. Jis laimėjo mačą prieš. A. Sokolovą ir įgijo teisę žaisti mačą dėl pasaulio čempiono vardo su G. Kasparovu.

Dalyvių atranka 
Į turnyrą pateko po 4 geriausiai pasirodžiusius žaidėjus iš trijų tarpzoninių turnyrų: Tunise, Takske ir Bilyje.  V. Korčnojus, Z. Riblis ir V. Smyslovas buvo įjungti pagal 1983/84 m. Kandidatų mačų rezultatus. B. Spaskį pakvietė turnyro šeimininkė – Prancūzijos šachmatų federacija.

Turnyras

Turnyro eiga 
Po 9 ratų pirmavo A. Jusupovas ir M. Talis – po 6 taškus. Pusę taško mažiau turėjo A. Sokolovas ir J. Timanas. Po 5 taškus buvo surinkę A. Beliavskis ir L. Portišas.
Per paskutinius 6 ratus daugiausiai taškų – penkis surinko R. Vaganianas, kuris, kartu su A. Jusupovu ir A. Sokolovu, surinko po 9 taškus ir pasidalijo 1-3 vietas. Surinkę po 8½ taško, 4-5 vietas pasidalijo J. Timanas ir M. Talis. Dėl 4-tos vietos jie 1985 m. gruodžio 2 - 8 d  tarpusavyje žaidė 6-ių partijų mačą, kuris pasibaigė lygiosiomis – 3:3 (+1-1=4). Dėl to, kad J. Timanas tarpzoniniame turnyre buvo pasiekęs daugiau pergalių, jam atiteko 4-oji vieta.
Jis, kartu su 1-3 vietas turnyre užėmusiais šachmatininkais, pateko į 1986 m.  atkrentamuosius mačus.

Turnyro lentelė 
Pasaulio šachmatų čempionato Kandidatų turnyras, Monpeljė. 1985 m. spalio 12–lapkričio 3 d. Turnyro kategorija XIV. Elo reitingas – 2592.

Monpelje turnyro partijos

Mačai 
Keturi turnyre geriausiai pasirodę žaidėjai: A. Jusupovas, R. Vaganianas, A. Sokolovas, J. Timanas. 1986 m.  tarpusavyje žaidė atkrentamuosius mačus, kurių nugalėtojas  A. Sokolovas Linarese žaidė kandidatų finalinį mačą   su 1986 m.pasaulio čempionato revanšo mačą pralaimėjusiu A. Karpovu dėl teisės 1987 m. žaisti pasaulio čempionato mačą su G. Kasparovu.  

A. Karpovas laimėjo finalinį mačą: 7,5:3,5 ir įgijo teisę žaisti pasaulio čempionato mačą su pasaulio čempionu G. Kasparovu.

Ketvirtfinaliai 

Pirmasis ketvirtfinalio mačas dėl pirmosios vietos tarp 1–4 vietą užėmusių 1985 m. Kandidatų turnyro dalyvių. Minskas. 1986 m. sausio 16 - vasario 3 d.

Antrasis ketvirtfinalio mačas dėl pirmosios vietos tarp 1–4 vietą užėmusių 1985 m. Kandidatų turnyro dalyvių. Tilburgas. 1986 m. sausio 31–vasario 27 d.

Pusfinalis 
Pusfinalio mačas dėl pirmosios vietos tarp 1–4 Kandidatų turnyro dalyvių. Ryga. 1986 m. rugsėjo 1–spalio 3 d.

Mačas  A. Jusupovui susiklostė nesėkmingai: pirmavęs nuo 1-os iki 12-os partijos, artėjant mačo pabaigai, jis pralaimėjo tris partijas iš eilės. A. Sokolovas 13-oje partijoje, persvėręs mačo rezultatą savo naudai, 14-ąją partiją sužaidė lygiosiomis ir laimėjęs mačą pateko į finalą.

Finalas 

Finalinis mačas vyko Linarese 1987 m. vasario 24 – kovo 26 d.
Jis turėjo atrinkti   kandidatą 1987 m. mačui su  G. Kasparovu. 

A. Karpovas šiam mačui buvo parinktas, kaip  pralaimėjęs 1986 m. pasaulio šachmatų čempionato mačą revanšą.

Prieš varžybas buvo galvojama, kad gali būti įtempta kova, bet taip neatsitiko: Karpovas laimėjo 3 iš 5 baltaisiais žaistų partijų, o juodosiomis figūromis žaidė atsargiai: tad laimėjo mačą dideliu skirtumu: 7,5:3,5.

Šaltiniai

Nuorodos 

 Pasaulio čempionatų mačai ir turnyrai
 Pasaulio šachmatų federacijos svetainė

Kandidatų atrankos varžybos